Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20402

13. FEJEZET Veszélyes anyagokkal kapcsolatos védelmi rendelkezések 2007/70/II. szám ELŐSZÓ Történeti háttér A jelen Annex szövegét a Légi-navigációs Bizottság dolgozta ki a szerződő államok részéről kinyilvánított igény kielégítése céljából, miszerint szükség van a veszélyes anyagok nemzetközi megegyezésen alapuló biztonságos légi-szállítását megszabó utasítások kidolgozására. Annak érdekében, hogy összhang alakuljon ki a veszélyes anyagok más szállítási módozatokra vonatkozó szabályzataival, a jelen Annex rendelkezései egyrészt az Egyesült Nemzetek Szervezete Veszélyes Anyag Szállítmányozási Szakértő Bizottsága által kidolgozott “Ajánlások a veszélyes anyagok szállítására”, másrészt a Nemzetközi Atomenergia Ügynökség által kidolgozott “Radioaktív anyagok biztonságos szállítása” előírásokra alapozódnak. Összefüggés a “Veszélyes Anyagok Biztonságos Légi-szállításának Technológiai Utasíta”-val (Doc 9284) A 18. Annex előírásai a veszélyes anyagok nemzetközi légi-szállítását szabályozzák. Ezen Annex általános előírásait a Veszélyes Anyagok Biztonságos Légi-szállításának Technológiai Utasításában (Doc 9284) szereplő részletes eljárások fejtik ki. A Szerződő Államok Ténykedése Az eltérések bejelentése. Felhívjuk a szerződő állam figyelmét az Egyezmény 38. cikkelyéből fakadó kötelezettségére, mely értelmében a szerződő állam köteles a szervezet számára bejelenteni minden olyan eltérést, amelyek nemzeti előírásai és gyakorlatai, valamint a jelen Annex-ben és annak bármely módosításában található nemzetközi szabványok között fennáll. A szerződő államot felkérjük, hogy ezt a bejelentést a jelen Annex-ben és annak bármely módosításában található ajánlott gyakorlatoktól történő eltérésekre is terjessze ki, ha az ilyen eltérések bejelentése a légi-navigáció biztonságra nézve fontos. Ezen kívül, felkérjük a szerződő államot arra is, hogy a szervezetet folyamatosan tájékoztassa az esetleg később keletkező eltérésekről, illetve a korábban bejelentett eltérés visszavonásáról is. Jelen Annex minden új módosításának elfogadása után a szerződő államnak azonnal külön felkérést küldünk az eltérés bejelentése céljából. Felhívjuk az államok figyelmét a 15. Annex rendelkezéseire is, amely az államoknak az Egyezmény 38. cikkelyéből fakadó kötelezettségén kívül előírja, hogy a nemzeti előírások és gyakorlatok, valamint a vonatkozó ICAO szabványok és ajánlott gyakorlatok közötti eltéréseket a légiforgalmi tájékoztató szolgálat útján közzé kell tenni. A jelen Annex 2.2.1 pontjának különleges esetével kapcsolatban meg kell jegyezni, hogy az államoktól csak akkor várjuk el az eltérés bejelentését, ha a Technológiai Utasítás kötelező jellegét képtelenek elfogadni. A Technológiai Utasítás részletes előírásaitól való és az Utasítás szövegében közzé teendő eltéréseket az ICAO számára be kell jelenteni; ezt a bejelentési kötelezettséget a jelen Annex 2.5 szakasza írja elő. A Technológiai Utasítástól való és a fentiek szerint részletezett eltéréseket és egyéb más eltéréseket a jelen Annex kiegészítő jegyzékben nem fogja közölni, továbbá, azokat nem szükséges a 15. Annex előírásai szerint közzétenni. A tájékoztatás közzététele. Az ebben az Annexben előírt szabványoknak megfelelően biztosított légijármű üzemeltetést érintő létesítmények, szolgálatok és eljárások létesítéséről, megszüntetéséről, vagy módosításáról szóló tájékoztatást a 15. Annex előírásainak megfelelően kell közzétenni és érvénybe léptetni. 2007/70/II. szám Az Annex alkotóelemeinek jogállása Egy Annex az alábbi alkotóelemekből áll, habár nem minden elem található meg szükségképpen minden Annex-ben. Az egyes alkotóelemek az alábbiakban feltüntetett jogállással rendelkeznek:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes